b'\n_START_ARTICLE_\nNiko \xe2\x80\x93 Lent\xc3\xa4j\xc3\xa4n poika\n_START_SECTION_\nVastaanotto\n_START_PARAGRAPH_\nMarraskuun lopulla 2009 Niko oli ker\xc3\xa4nnyt maailmanlaajuisesti yli kaksi miljoonaa teatterikatsojaa. Yksist\xc3\xa4\xc3\xa4n Saksassa elokuvan oli k\xc3\xa4ynyt katsomassa 400\xc2\xa0000 ihmist\xc3\xa4._NEWLINE_Elokuvan levitysoikeudet myytiin yli sataan maahan, esimerkiksi kaikkiin englanninkielisiin maihin sek\xc3\xa4 useisiin Euroopan, It\xc3\xa4-Aasian ja Latinalaisen Amerikan maihin. Vuoden 2012 joulukuuhun menness\xc3\xa4 elokuvan kerrottiin ker\xc3\xa4nneen kolmisen miljoonaa katsojaa kansainv\xc3\xa4lisesti. DVD- ja Blue Ray -versioita elokuvasta oli tuolloin myyty Suomessa noin 150\xc2\xa0000 kappaletta._NEWLINE_Lokakuussa 2012 sai ensi-iltansa jatko-osa Niko 2.\n_START_SECTION_\nPalkinnot\n_START_PARAGRAPH_\nHelmikuussa 2009 Niko voitti kaksi Jussi-palkintoa: paras elokuva ja paras k\xc3\xa4sikirjoitus. Se oli my\xc3\xb6s ehdolla parhaasta ohjauksesta._NEWLINE_Alankomaalaisessa Cinekid lasten- ja nuortenelokuvafestivaalilla vuonna 2008 elokuva sai juryn palkinnon ja yleis\xc3\xb6n palkinnon._NEWLINE_Elokuva oli ehdolla my\xc3\xb6s vuoden 2009 European Film Awardseissa.'